|  |  |
| --- | --- |
| Image result for stema romaniei | **ROMÂNIA**  **JUDEȚUL TIMIȘ**  **CONSILIUL LOCAL al COMUNEI SÂNPETRU MARE**  **Judeţul Timiş, 307385, Sânpetru Mare, nr.1**  C.I.F. 4483862, Telefon:0256376177;  e-mail: [primaria.sanpetru\_mare@cjtimis](mailto:primaria.sanpetru_mare@cjtimis).ro |

**Total consilieri :13**

**Prezenţi:13**

**Pentru :13**

**Împotrivă: X**

**Abțineri: X**

**HOTĂRÂREA**

**Nr. 58 din 13.11.2024.**

privind aprobarea indicatorilor tehnico-econimici aferenți ”Proiectului regional de dezvoltare a infrastructurii de apă și apă uzată din județul Timiș, în perioada 2014-2020, etapa II” – localitatea Sânpetru Mare

**Consiliul Local al Comunei SÂNPETRU MARE, județul Timiș întrunit în ședință ordinară din dată de 13.11.2024, legal constituită,**

*Având în vedere:*

* Referatul de aprobare nr.5947 din 07.11.2024, al dlui. primar al comunei Sânpetru Mare în calitate de inițiator al proiectului
* Raport de specialitate nr. 5946 din 07.11.2024 al Consilierului personal al primarului din cadrul Primăriei Comunei Sânpetru Mare,
* Adresa nr.226 din 28.10.2024 a Asociației de Dezvoltare Intercomunitară Apa-Canal Timiș și adresa 25812/DT-UIP/23.10.2024 a societății AQUATIM S.A.
* Avizul comisiilor de specialitate al Consiliului Local al Comunei Sânpetru Mare, îndeplinind condiția de la art.136, alin.(8), lit.c), din Ordonanța de Urgență a Guvernului nr.57/2019, privind Codul administrativ

*În conformitate cu prevederile:*

* art.12, alin.(1) lit.c) din Legea nr.241/2006 a serviciilor de apă și canalizare
* art.44 alin. (1) din Legea nr. 273/2006 privind finanțele publice locale, cu modificările și completările ulterioare; 

- art.129 alin.(2), lit. b), c) și d) din OU.G.nr.57/2019, privind Codul Administrativ;

În temeiul prevederilor art.139, alin.(l) și alin.(3) lit.g), art. 196, alin.1, lit.a) din OUG nr.57/2019, privind Codul administrativ cu modificările și completările ulterioare, *adoptă următoarea:*

**H O T Ă R Â R E:**

**Art.1.** Se aprobă indicatorii tehnico-economici cuprinși în Anexa 1, care fac parte integrantă din prezenta hotărâre, privind ”Proiectului regional de dezvoltare a infrastructurii de apă și apă uzată din județul Timiș, în perioada 2014-2020, etapa II” – localitatea Sânpetru Mare.

**Art.2** Finanțarea obiectivelor de investiții prevăzut la art.1, se asigură din:

Fonduri nerambursabile ale Uniunii Europene, alocații de la bugetul de stat, alocații de la bugetele locale și contribuția operatorului regional Aquatim S.A. (fonduri proprii sau împrumuturi de la Instituții Financiare Internaționale / Bănci comerciale)

**Art.3** Cu punere în aplicare și ducerea la îndeplinire a prevederilor prezentei hotărârii se împuternicește dl primar al Comunei Sânpetru Mare.

**Art.4.** Prezenta se comunică:

- Instituției Prefectului-Județul Timiș, Serviciul controlul legalității, aplicării actelor cu caracter reparatoriu și contencios administrativ;

- Asociației de Dezvoltare Intercomunitară Apa-Canal Timiș

- AQUATIM S.A.

- dlui. Primar al comunei Sânpetru Mare,

- la dosarul cu HCL.

- se aduce la cunoștință publică prin afișarea la sediul Primăriei, precum și pe site-ul primăriei comunei Sânpetru Mare [www.primaria.sanpetrumare.ro](http://www.primaria.sanpetrumare.ro)

PREȘEDINTE DE ȘEDINȚĂ; CONTRASEMNEAZĂ;

CONSILIER, Secretar general al UAT. - delegat,

Dragan TOSITY Olga EREMITY

*HCL nr.58 din 13.11.2024*